CELEX: 31998R1264
Language: hr
Date: 1998-06-17 00:00:00
Title: Uredba Komisije (EZ) br. 1264/98 od 17. lipnja 1998. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               93
            
         31998R1264
   
               L 175/4
            
            
               SLUŽBENI LIST EUROPSKE UNIJE
            
            
               17.06.1998.
            
         
      UREDBA KOMISIJE (EZ) br. 1264/98
   od 17. lipnja 1998.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 1048/98 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa i ostalih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca;
   budući da Odsjek za tarifnu i statističku nomenklaturu Odbora za Carinski zakonik nije dostavio mišljenje u roku koji je odredio njegov predsjednik u vezi s proizvodima br. 2, 4, 6 i 7 iz tablice u Prilogu;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik u vezi s proizvodima br. 1, 3 i 5,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. lipnja 1998.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 151, 21.5.1998., str. 1.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Prah, sa sadržajem punomasnog mlijeka u prahu 80 % po težini i mliječnog seruma 20 % po težini, sa sljedećim sastojcima (% po težini):
                           
                                       —
                                    
                                    
                                       voda: 5
                                    
                                 
                                       —
                                    
                                    
                                       bjelančevine: 21
                                    
                                 
                                       —
                                    
                                    
                                       mliječna masnoća: 24
                                    
                                 
                                       —
                                    
                                    
                                       pepeo: 6
                                    
                                 
                                       —
                                    
                                    
                                       laktoza: 44
                                    
                                 
                     
            
               0404 90 23
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0404, 0404 90 i 0404 90 23.
            
         
               
                           2.
                        
                        
                           Prah, sa sadržajem mlijeka u prahu 80 % po težini, a ostalih je sastojaka 20 % po težini (8 % laktoza, 11,8 % maltodekstrin sa smanjenim sadržajem šećera izražen kao dekstroza u suhoj tvari, s više od 10 %, ali manje od 20 %, te minerali, lecitin i vitamini), sa sljedećim sastojcima (% po težini):
                           
                                       —
                                    
                                    
                                       laktoza: 41
                                    
                                 
                                       —
                                    
                                    
                                       mliječna masnoća: 21
                                    
                                 
                                       —
                                    
                                    
                                       mliječne bjelančevine: 21
                                    
                                 
                                       —
                                    
                                    
                                       maltodekstrin: 12
                                    
                                 
                     
            
               0404 90 83
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0404, 0404 90 i 0404 90 83.
            
         
               
                           3.
                        
                        
                           Proizvod u obliku bloka nepravilnih granula žuto-sive boje s mirisom sira, smrznut, sa sljedećim svojstvima (% po težini):
                           
                                       —
                                    
                                    
                                       suha tvar: 60
                                    
                                 
                                       —
                                    
                                    
                                       mliječna masnoća: 28
                                    
                                 
                                       —
                                    
                                    
                                       bjelančevine: 27
                                    
                                 
                                       —
                                    
                                    
                                       bjelančevine surutke: 3,5
                                    
                                 
                                       —
                                    
                                    
                                       laktoza: 1,0
                                    
                                 
                                       —
                                    
                                    
                                       pepeo: 3,3
                                    
                                 
                                       —
                                    
                                    
                                       natrijev klorid: 0,7
                                    
                                 
                     
            
               0406 10 20
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0406, 0406 10 i 0406 10 20.
               Zbog niskog sadržaja laktoze i bjelančevina sirutke ovaj proizvod treba smatrati skutom.
            
         
               
                           4.
                        
                        
                           Prehrambeni proizvod u obliku kuglice koja se može pojesti u jednom zalogaju, presvučena gumiarabikom, većim dijelom sastavljena od mliječne čokolade, šećera, ruma, naribanog kokosa, kakao paste i kakao maslaca
                        
                     
            
               1806 90 11
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, dodatnom napomenom 2. uz poglavlje 18. i tekstom oznaka KN 1806, 1806 90 i 1806 90 11.
            
         
               
                           5.
                        
                        
                           Dodatak prehrani u kapsulama koji sadrži maltodekstrin (70 %), magnezijev stearat (3 %) i askorbinsku kiselinu (0,5 %) s dodatkom mliječnih fermenata (Bifidobacterium breve i B. longum, Lactobacillus acidophilus i L. rhamnosus, približno 1 bilijun po gramu)
                        
                     
            
               2106 90 98
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2106, 2106 90 i 2106 90 98.
            
         
               
                           6.
                        
                        
                           Mješavina ulja repice (98 %) i benzina (2 %)
                        
                     
            
               3824 90 95
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3824, 3824 90 i 3824 90 95.
               Dodatak od 2 % benzina daje proizvodu osobine goriva.
            
         
               
                           7.
                        
                        
                           Mješavina ulja repice (98 %) i mješavina (2 %) dizela i ostalih teških ulja
                        
                     
            
               3824 90 95
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3824, 3824 90 i 3824 90 95.
               Dodatak od 2 % mješavine dizela i ostalih teških ulja daje proizvodu osobine goriva.